title: Komission täytäntöönpanoasetus (EU) N:o 414/2014, annettu 23 päivänä huhtikuuta 2014 , Ukrainasta peräisin olevan tuoreen ja jäädytetyn sianlihan tuonnissa sovellettavien unionin tariffikiintiöiden avaamisesta ja hallinnoinnista

text:
               24.4.2014

               FI

               Euroopan unionin virallinen lehti

               L 121/44

         KOMISSION TÄYTÄNTÖÖNPANOASETUS (EU) N:o 414/2014,
   annettu 23 päivänä huhtikuuta 2014,
   Ukrainasta peräisin olevan tuoreen ja jäädytetyn sianlihan tuonnissa sovellettavien unionin tariffikiintiöiden avaamisesta ja hallinnoinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a, c ja d alakohdan,
   sekä katsoo seuraavaa:

               (1)

               Euroopan parlamentin ja neuvoston asetuksessa (EU) N:o 374/2014 (2) säädetään Ukrainasta peräisin olevien tiettyjen tavaroiden tuonnissa sovellettavista etuuskohtelujärjestelyistä vuodeksi 2014. Mainitun asetuksen 3 artiklassa säädetään, että kyseisen asetuksen liitteessä III lueteltuja maataloustuotteita voidaan tuoda unioniin siinä esitettyjen tariffikiintiöiden rajoissa. Komissio hallinnoi mainitun asetuksen liitteessä III tarkoitettuja kiintiöitä asetuksen (EU) N:o 1308/2013 184 artiklan 2 kohdan b alakohdan mukaisesti.

               (2)

               Vaikka kyseisiä kiintiöitä olisi tavanomaisesti hallinnoitava tuontitodistuksilla, on tarkoituksenmukaista myöntää ensin tuontioikeudet ja sen jälkeen tuontitodistukset komission asetuksen (EU) N:o 1301/2006 (3) 6 artiklan 3 kohdan mukaisesti. Tällä tavoin tuontioikeudet saaneet toimijat voivat kiintiökauden kuluessa päättää ajankohdan, jona ne haluavat hakea tuontitodistuksia tosiasiallisten kauppavirtojensa perusteella.

               (3)

               Komission asetusta (EY) N:o 376/2008 (4) olisi sovellettava tämän asetuksen nojalla myönnettyihin tuontitodistuksiin, ellei ole aiheellista myöntää poikkeuksia.

               (4)

               Tämän asetuksen nojalla myönnettyihin tuontitodistuksiin olisi sovellettava myös niitä asetuksen (EY) N:o 1301/2006 säännöksiä, jotka koskevat tuontioikeuksien hakemista, hakijoiden asemaa ja tuontitodistusten myöntämistä, sanotun kuitenkaan rajoittamatta tässä asetuksessa vahvistettujen muiden edellytysten soveltamista.

               (5)

               Tariffikiintiöiden asianmukaista hallinnointia varten olisi tuontioikeushakemusta jätettäessä ja tuontitodistuksen myöntämishetkellä asetettava vakuus.

               (6)

               Toimijoiden velvoittamiseksi hakemaan tuontitodistukset koko sille määrälle, jota koskevat tuontioikeudet niille on myönnetty, olisi säädettävä, että tällainen velvoite muodostaa komission täytäntöönpanoasetuksen (EU) N:o 282/2012 (5) mukaisen ensisijaisen vaatimuksen.

               (7)

               Koska asetuksen (EU) N:o 374/2014 liitteessä III tarkoitetut kiintiöt ovat avoinna ainoastaan 31 päivään lokakuuta 2014, tämän asetuksen olisi tultava voimaan mahdollisimman pian.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tariffikiintiöiden avaaminen ja hallinnointi
   1.   Tällä asetuksella avataan liitteessä I lueteltujen tuotteiden tuontitariffikiintiöt ja hallinnoidaan niitä.
   2.   Niiden tuotteiden, joihin sovelletaan 1 kohdassa tarkoitettuja kiintiöitä, määrät, kannettavat tullit ja kiintiön järjestysnumero vahvistetaan liitteessä I.
   3.   Edellä 1 kohdassa tarkoitettuja tuontitariffikiintiöitä hallinnoidaan myöntämällä ensin tuontioikeudet ja sen jälkeen tuontitodistukset.
   4.   Asetusten (EY) N:o 1301/2006 ja (EY) N:o 376/2008 säännöksiä sovelletaan, jollei tämän asetuksen säännöksistä muuta johdu.
   2 artikla
   Tuontitariffikiintiökausi
   Edellä 1 artiklan 1 kohdassa tarkoitetut tuontitariffikiintiöt ovat avoinna 31 päivään lokakuuta 2014 asti.
   3 artikla
   Tuontioikeushakemukset
   1.   Tuontioikeushakemukset on jätettävä viimeistään tämän asetuksen voimaantulopäivää seuraavana viidentenätoista kalenteripäivänä kello 13.00 Brysselin aikaa.
   2.   Tuontioikeushakemuksia jätettäessä on asetettava vakuus, jonka suuruus on 20 euroa 100 kilogrammalta.
   3.   Tuontioikeuksien hakijoiden on osoitettava, että ne ovat tuoneet tai että niiden puolesta on tuotu CN-koodin 0203 sianlihatuotteiden määrä, jäljempänä ’viitemäärä’, asianomaisten tullisäännösten mukaisesti tuontitariffikiintiökautta välittömästi edeltävän 12 kuukauden jakson aikana. Sulautumisen tuloksena syntynyt yritys, jossa kullakin yrityksellä on ollut viitetuontia, voi käyttää kyseisiä viitemääriä hakemuksensa perusteena.
   4.   Tuontitariffikiintiökautena jätetyissä tuontioikeushakemuksissa oleva kokonaismäärä ei saa ylittää hakijan viitemääriä. Toimivaltaisten viranomaisten on hylättävä hakemukset, joissa ei noudateta tätä sääntöä.
   5.   Jäsenvaltioiden on viimeistään 1 kohdassa tarkoitetun hakemusten jättöajan päättymistä seuraavana seitsemäntenä työpäivänä ilmoitettava komissiolle haetut kokonaismäärät kilogrammoina tuotepainoa järjestysnumeron mukaan jaoteltuina.
   6.   Tuontioikeudet on myönnettävä aikaisintaan 5 kohdassa tarkoitetun ilmoitusmääräajan päättymistä seuraavana seitsemäntenä ja viimeistään kahdentenatoista työpäivänä.
   7.   Jos asetuksen (EY) N:o 1301/2006 7 artiklan 2 kohdassa tarkoitetun jakokertoimen soveltaminen johtaa siihen, että tuontioikeuksia myönnetään vähemmän kuin niitä on haettu, 2 kohdan mukaisesti asetettu vakuus vapautetaan viipymättä vastaavassa suhteessa.
   8.   Tuontioikeudet ovat voimassa niiden myöntämispäivästä 31 päivään lokakuuta 2014. Tuontioikeuksia ei voi siirtää.
   4 artikla
   Tuontitodistusten myöntäminen
   1.   Edellä 1 artiklan 1 kohdassa tarkoitetuissa tuontitariffikiintiöissä myönnettyjen määrien vapaaseen liikkeeseen luovutuksen edellytyksenä on tuontitodistuksen esittäminen.
   2.   Tuontitodistushakemusten on katettava myönnetty tuontioikeusmäärä kokonaisuudessaan. Tämä velvoite on asetuksen (EU) N:o 282/2012 19 artiklan 2 kohdan mukainen ensisijainen vaatimus.
   3.   Todistushakemukset voidaan jättää ainoastaan jäsenvaltiossa, jossa hakija on hakenut 1 artiklan 1 kohdassa tarkoitettujen tuontitariffikiintiöiden tuontioikeuksia ja saanut ne.
   4.   Toimijan on asetettava tuontitodistuksen myöntämishetkellä vakuus, jonka suuruus on 50 euroa 100 kilogrammalta. Kukin tuontitodistuksen myöntäminen vähentää saatuja tuontioikeuksia vastaavasti, ja tuontioikeuksia varten asetettu vakuus vapautetaan viipymättä vastaavassa suhteessa.
   5.   Tuontitodistukset myönnetään tuontioikeudet saaneiden toimijoiden hakemuksesta ja niiden nimissä.
   6.   Todistushakemuksessa mainitaan ainoastaan yksi järjestysnumero. Hakemus voi koskea useita eri CN-koodien tuotteita. Tällöin kaikki CN-koodit on merkittävä todistushakemuksen ja todistuksen 15 kohtaan ja tavaran kuvaukset 16 kohtaan.
   7.   Todistushakemuksissa ja tuontitodistuksissa on oltava

               a)

               8 kohdassa alkuperämaa ”Ukraina” ja ”kyllä”-kohdassa rasti;

               b)

               20 kohdassa jokin liitteessä II luetelluista maininnoista.

         8.   Kussakin todistuksessa on mainittava kutakin CN-koodia koskeva määrä.
   9.   Tuontitodistukset ovat voimassa 30 päivää niiden tosiasiallisesta myöntämisestä asetuksen (EY) N:o 376/2008 22 artiklan 2 kohdan mukaisesti. Tuontitodistusten voimassaoloaika päättyy kuitenkin viimeistään 31 päivänä lokakuuta 2014.
   5 artikla
   Komissiolle tehtävät ilmoitukset
   1.   Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle

               a)

               viimeistään 14 päivänä marraskuuta 2014 tuotemäärät, tyhjät ilmoitukset mukaan luettuina, joille tuontitodistuksia on myönnetty kiintiökauden aikana;

               b)

               viimeistään 28 päivänä helmikuuta 2015 tuontitodistusten sisältämät tuotemäärät, tyhjät ilmoitukset mukaan luettuina, jotka ovat jääneet käyttämättä tai jotka on käytetty vain osittain ja jotka vastaavat tuontitodistusten kääntöpuolelle merkittyjen määrien ja niiden määrien, joille todistukset on myönnetty, välistä erotusta.

         2.   Jäsenvaltioiden on ilmoitettava komissiolle viimeistään 28 päivänä helmikuuta 2015 tuotemäärät, jotka on tosiasiallisesti luovutettu vapaaseen liikkeeseen tässä asetuksessa vahvistetun tuontitariffikiintiökauden aikana.
   3.   Kun kyseessä ovat 1 ja 2 kohdassa tarkoitetut ilmoitukset, määrät on ilmoitettava kilogrammoina tuotepainoa järjestysnumeron mukaan jaoteltuina.
   6 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä huhtikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 347, 20.12.2013, s. 671.

      (2)  Euroopan parlamentin ja neuvoston asetus (EU) N:o 374/2014, annettu 16 päivänä huhtikuuta 2014, Ukrainasta peräisin oleviin tavaroihin sovellettavien tullien alentamisesta tai poistamisesta (EUVL L 118, 22.4.2014, s. 1).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      (4)  Komission asetus (EY) N:o 376/2008, annettu 23 päivänä huhtikuuta 2008, maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä (EUVL L 114, 26.4.2008, s. 3).

      (5)  Komission täytäntöönpanoasetus (EU) N:o 282/2012, annettu 28 päivänä maaliskuuta 2012, maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta (EUVL L 92, 30.3.2012, s. 4).

      LIITE I
      Tavaran kuvausta on pidettävä ainoastaan ohjeellisena, koska etuuskohtelujärjestely määräytyy tässä liitteessä CN-koodien sisällön perusteella, sanotun kuitenkaan rajoittamatta yhdistetyn nimikkeistön tulkintasääntöjen soveltamista.

                  Järjestysnumero

                  CN-koodi

                  Tavaran kuvaus

                  Määrä (tonnia, nettopaino)

                  Kannettava tulli
                  (euroa/tonni)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Kesyn sian liha, tuore, jäähdytetty tai jäädytetty

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Kesyn sian liha, tuore, jäähdytetty tai jäädytetty, ei kuitenkaan kinkku, selkä ja niiden luulliset palat

                  20 000

                  0

      LIITE II

         4 artiklan 7 kohdan b alakohdassa tarkoitetut maininnat:

                  —

                  bulgariaksi: Регламент за изпълнение (ЕC) № 414/2014

                  —

                  espanjaksi: Reglamento de Ejecución (UE) no 414/2014

                  —

                  tšekiksi: Prováděcí nařízení (EU) č. 414/2014

                  —

                  tanskaksi: Gennemførelsesforordning (EU) nr. 414/2014

                  —

                  saksaksi: Durchführungsverordnung (EU) Nr. 414/2014

                  —

                  viroksi: Rakendusmäärus (EL) nr 414/2014

                  —

                  kreikaksi: Εκτελεστικός κανονισμός (ΕΕ) αριθ. 414/2014

                  —

                  englanniksi: Implementing Regulation (EU) No 414/2014

                  —

                  ranskaksi: Règlement d'exécution (UE) no 414/2014

                  —

                  kroaatiksi: Provedbena uredba (EU) br. 414/2014

                  —

                  italiaksi: Regolamento di esecuzione (UE) n. 414/2014

                  —

                  latviaksi: Īstenošanas regula (ES) Nr. 414/2014

                  —

                  liettuaksi: Įgyvendinimo reglamentas (ES) Nr. 414/2014

                  —

                  unkariksi: 414/2014/EU végrehajtási rendelet

                  —

                  maltaksi: Regolament ta' Implimentazzjoni (UE) Nru 414/2014

                  —

                  hollanniksi: Uitvoeringsverordening (EU) nr. 414/2014

                  —

                  puolaksi: Rozporządzenie wykonawcze (UE) nr 414/2014

                  —

                  portugaliksi: Regulamento de Execução (UE) n.o 414/2014

                  —

                  romaniaksi: Regulamentul de punere în aplicare (UE) nr. 414/2014

                  —

                  slovakiksi: Vykonávacie nariadenie (EÚ) č. 414/2014

                  —

                  sloveeniksi: Izvedbena uredba (EU) št. 414/2014

                  —

                  suomeksi: Täytäntöönpanoasetus (EU) N:o 414/2014

                  —

                  ruotsiksi: Genomförandeförordning (EU) nr 414/2014


title: Komission täytäntöönpanoasetus (EU) N:o 1163/2013, annettu 7 päivänä marraskuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Mohant (SAN)]

text:
               19.11.2013

               FI

               Euroopan unionin virallinen lehti

               L 309/13

         KOMISSION TÄYTÄNTÖÖNPANOASETUS (EU) N:o 1163/2013,
   annettu 7 päivänä marraskuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Mohant (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan
   sekä katsoo seuraavaa:

               (1)

               Slovenian hakemus nimityksen ”Mohant” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 160, 6.6.2013, s. 7.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3.   Juustot

      SLOVENIA
      Mohant (SAN)


title: Komission täytäntöönpanoasetus (EU) N:o 227/2014, annettu 7 päivänä maaliskuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Hořické trubičky (SMM)]

text:
               11.3.2014

               FI

               Euroopan unionin virallinen lehti

               L 70/14

      KOMISSION TÄYTÄNTÖÖNPANOASETUS (EU) N:o 227/2014,
   annettu 7 päivänä maaliskuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Hořické trubičky (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan
   sekä katsoo seuraavaa:

               (1)

               Komissio on asetuksen (EY) N:o 1151/2012 53 artiklan 1 kohdan ensimmäisen alakohdan mukaisesti tutkinut Tšekin esittämän pyynnön, joka koski komission asetuksen (EY) N:o 989/2007 (2), sellaisena kuin se on muutettuna asetuksella (EY) N:o 192/2008 (3), nojalla rekisteröidyn suojatun maantieteellisen merkinnän ”Hořické trubičky” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2014.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 219, 24.8.2007, s. 7.

      (3)  EUVL L 57, 1.3.2008, s. 11.

      (4)  EUVL C 296, 12.10.2013, s. 11.

      LIITE
      Asetuksen (EU) N:o 1151/2012 liitteessä I olevassa I kohdassa luetellut maataloustuotteet ja elintarvikkeet:

         Luokka 2.4 –   Leipomo-, konditoria-, makeis- ja keksituotteet

      TŠEKKI
      Hořické trubičky (SMM)


title: Komission täytäntöönpanoasetus (EU) N:o 13/2013, annettu 11 päivänä tammikuuta 2013 , kiintiön ulkopuolisen sokerin viennin määrällisen rajoituksen vahvistamisesta markkinointivuoden 2012/2013 loppuun asti annetun täytäntöönpanoasetuksen (EU) N:o 394/2012 muuttamisesta ja täytäntöönpanoasetuksen (EU) N:o 931/2012 kumoamisesta

text:
               12.1.2013

               FI

               Euroopan unionin virallinen lehti

               L 8/8

         KOMISSION TÄYTÄNTÖÖNPANOASETUS (EU) N:o 13/2013,
   annettu 11 päivänä tammikuuta 2013,
   kiintiön ulkopuolisen sokerin viennin määrällisen rajoituksen vahvistamisesta markkinointivuoden 2012/2013 loppuun asti annetun täytäntöönpanoasetuksen (EU) N:o 394/2012 muuttamisesta ja täytäntöönpanoasetuksen (EU) N:o 931/2012 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 61 artiklan ensimmäisen kohdan d alakohdan yhdessä sen 4 artiklan kanssa,
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 7 e artiklan yhdessä sen 9 artiklan 1 kohdan kanssa,
   sekä katsoo seuraavaa:

               (1)

               Asetuksen (EY) N:o 1234/2007 61 artiklan ensimmäisen kohdan d alakohdan mukaisesti mainitun asetuksen 56 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan vahvistettavan määrällisen rajoituksen puitteissa.

               (2)

               Kiintiön ulkopuolista vientiä koskevat yksityiskohtaiset täytäntöönpanosäännöt vahvistetaan erityisesti vientitodistusten myöntämisen osalta asetuksessa (EY) N:o 951/2006.

               (3)

               Markkinointivuoden 2012/2013 osalta arvioitiin alun perin, että kiintiön ulkopuolisen sokerin viennin määrällisen rajoituksen vahvistaminen 650 000 tonniin valkoisen sokerin ekvivalenttina vastaisi markkinoiden kysyntää. Tällainen rajoitus vahvistettiin komission täytäntöönpanoasetuksessa (EU) N:o 394/2012 (3). Tuoreempien arvioiden mukaan kiintiön ulkopuolisen sokerin tuotannon odotetaan kuitenkin nousevan määrällisesti jopa 5 300 000 tonniin. Sen vuoksi kiintiön ulkopuoliselle sokerille olisi varmistettava lisämarkkinoita.

               (4)

               Ottaen huomioon, että WTO:n markkinointivuoden 2012/2013 vientikattoa ei ole vielä saavutettu, kiintiön ulkopuolisen sokerin viennin määrällistä rajoitusta on asianmukaista korottaa 700 000 tonnilla ja lisätä näin unionin sokerintuottajien liiketoimintamahdollisuuksia. Jotta unionin kiintiön ulkopuolisen sokerin tuottajat voisivat hyödyntää vientimarkkinoidensa markkinamahdollisuuksia, korotettujen määrien olisi oltava käytettävissä 14 päivästä tammikuuta 2013.

               (5)

               Sen vuoksi täytäntöönpanoasetusta (EU) N:o 394/2012 olisi muutettava.

               (6)

               Jotta kiintiön ulkopuolisen sokerin vientitodistushakemuksia voitaisiin jättää, kiintiön ulkopuolisen sokerin vientitodistusten myöntämistä koskevan hyväksymisprosentin vahvistamisesta, vientitodistushakemusten hylkäämisestä ja vientitodistushakemusten jättämisen keskeyttämisestä 10 päivänä lokakuuta 2012 annetun komission täytäntöönpanoasetuksen (EU) N:o 931/2012 (4) 1 artiklan 3 kohdassa säädetty hakemusten jättämisen keskeyttäminen olisi lakkautettava. Koska täytäntöönpanoasetuksen (EU) N:o 931/2012 oikeusvaikutus on lakannut, asetus olisi kumottava.

               (7)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 394/2012 1 artiklan 1 kohta seuraavasti:

      ”1.   CN-koodin 1701 99 valkoisen sokerin ilman vientitukea kiintiön ulkopuolella tapahtuvan viennin osalta asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus on 1 350 000 tonnia markkinointivuonna 2012/2013.”

   2 artikla
   Kumotaan täytäntöönpanoasetus (EU) N:o 931/2012.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 14 päivästä tammikuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä tammikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 123, 9.5.2012, s. 30.

      (4)  EUVL L 277, 11.10.2012, s. 7.


title: Komission täytäntöönpanoasetus (EU) 2015/2062, annettu 17 päivänä marraskuuta 2015, asetuksen (EU) N:o 37/2010 muuttamisesta siltä osin kuin on kyse sisapronilista (ETA:n kannalta merkityksellinen teksti)

text:
               18.11.2015

               FI

               Euroopan unionin virallinen lehti

               L 301/7

         KOMISSION TÄYTÄNTÖÖNPANOASETUS (EU) 2015/2062,
   annettu 17 päivänä marraskuuta 2015,
   asetuksen (EU) N:o 37/2010 muuttamisesta siltä osin kuin on kyse sisapronilista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ”MRL-arvot”, vahvistetaan asetuksessa.

               (2)

               Komission asetuksen (EU) N:o 37/2010 (2) liitteen taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

               (3)

               Sisapronilia ei ole vielä sisällytetty kyseiseen taulukkoon.

               (4)

               Euroopan lääkevirastolle, jäljempänä ”EMA”, on toimitettu hakemus sisapronilin MRL-arvojen vahvistamiseksi naudoissa.

               (5)

               EMA suositteli eläinlääkekomitean lausunnon perusteella, että sisaprolinille vahvistetaan nautojen osalta MRL-arvot, joita sovelletaan lihakseen, rasvaan, maksaan ja munuaisiin edellyttäen, että ainetta ei anneta eläimille, jotka tuottavat maitoa elintarvikkeeksi.

               (6)

               Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja MRL-arvoja soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja MRL-arvoja soveltaa muihin lajeihin.

               (7)

               EMA katsoi, että sisapronilin MRL-arvojen ekstrapolointi naudoista vuohiin on asianmukaista.

               (8)

               Sen vuoksi asetusta (EU) N:o 37/2010 olisi muutettava.

               (9)

               On aiheellista antaa asianomaisille sidosryhmille riittävästi aikaa, jotta ne voivat toteuttaa uusien MRL-arvojen noudattamiseksi mahdollisesti tarvittavat toimenpiteet.

               (10)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 17 päivästä tammikuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 152, 16.6.2009, s. 11.

      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

      LIITE
      Lisätään asetuksen (EU) N:o 37/2010 liitteessä olevaan taulukkoon 1 aakkosjärjestyksen mukaisesti seuraavaa ainetta koskeva kohta:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Sisapronili

                     Sisapronili

                     Nauta, vuohi

                     100 μg/kg
                     2 000 μg/kg
                     200 μg/kg
                     100 μg/kg

                     Lihas
                     Rasva
                     Maksa
                     Munuaiset

                     Ei eläimille jotka tuottavat maitoa elintarvikkeeksi

                     Antiparasiittiset aineet/sisäloislääkkeet”


title: Komission täytäntöönpanoasetus (EU) N:o 456/2013, annettu 16 päivänä toukokuuta 2013 , asetuksen (EY) N:o 2535/2001 mukaisissa kiintiöissä tuotavaa maitoa sekä asetusten (EY) N:o 412/2008 ja (EY) N:o 431/2008 mukaisissa kiintiöissä tuotavaa naudanlihaa koskevista siirtymätoimenpiteistä Kroatian liittyessä Euroopan unioniin

text:
               17.5.2013

               FI

               Euroopan unionin virallinen lehti

               L 133/13

         KOMISSION TÄYTÄNTÖÖNPANOASETUS (EU) N:o 456/2013,
   annettu 16 päivänä toukokuuta 2013,
   asetuksen (EY) N:o 2535/2001 mukaisissa kiintiöissä tuotavaa maitoa sekä asetusten (EY) N:o 412/2008 ja (EY) N:o 431/2008 mukaisissa kiintiöissä tuotavaa naudanlihaa koskevista siirtymätoimenpiteistä Kroatian liittyessä Euroopan unioniin
   EUROOPAN KOMISSIO, joka
   ottaa huomioon Kroatian liittymissopimuksen ja erityisesti sen 3 artiklan 4 kohdan,
   ottaa huomioon Kroatian liittymisasiakirjan ja erityisesti sen 41 artiklan,
   sekä katsoo seuraavaa:

               (1)

               Koska Kroatia liittyy Euroopan unioniin 1 päivänä heinäkuuta 2013, on tarpeen säätää joitakin maito- ja naudanliha-alaa koskevista siirtymätoimenpiteistä, jotta Kroatiasta tulevilla tuojilla olisi mahdollisuus osallistua kyseisiin kiintiöihin.

               (2)

               Neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetun komission asetuksen (EY) N:o 2535/2001 (1) 2 osaston I luvun 2 jaksossa säädetään, että sijoittautumisjäsenvaltion toimivaltaisen viranomaisen on hyväksyttävä hakija ennakolta. Jotta voidaan varmistaa, että Kroatiasta tulevilla toimijoilla on 1 päivästä tammikuuta 2014 alkaen pääsy asetuksen (EY) N:o 2535/2001 2 osaston I luvun ja 2 osaston III luvun 2 jakson mukaisiin tuontikiintiöihin, näiden toimijoiden olisi voitava toimittaa hakemus ja tarvittava todiste hyväksyttäväksi vasta ennen 1 päivää lokakuuta 2013 eikä ennen 1 päivää huhtikuuta 2013. Kroatian viranomaisten olisi ilmoitettava hakijoille hyväksyntämenettelyn tulokset ennen 1 päivää marraskuuta 2013 eikä ennen 1 päivää toukokuuta 2013, ja toimitettava hyväksyttyjä toimijoita koskeva luettelo komissiolle ennen 15 päivää marraskuuta 2013 eikä ennen 20 päivää toukokuuta 2013.

               (3)

               Jalostettavaksi tarkoitetun jäädytetyn naudanlihan tuontitariffikiintiön avaamisesta ja hallinnoinnista 8 päivänä toukokuuta 2008 annetulla komission asetuksella (EY) N:o 412/2008 (2) avataan unionissa jalostettavaksi tarkoitetun, luullisen lihan vastinarvona ilmaistun jäädytetyn naudanlihan 63 703 tonnin vuotuinen tuontitariffikiintiö ajanjaksoksi, joka alkaa 1 päivänä heinäkuuta ja päättyy seuraavan vuoden 30 päivänä kesäkuuta. Asetuksen (EY) N:o 412/2008 5 artiklan 1 kohdan mukaan tuontioikeuksien hakijoiden on kolmansien maiden kanssa käytävää kauppaa koskevan sitoumuksen sijaan todistettava, että ne on hyväksytty eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) 4 artiklan mukaisiksi jalostuslaitoksiksi, ja niiden on osoitettava toimineensa naudanlihaa sisältävien jalosteiden tuotannossa tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (4) 5 artiklassa tarkoitettujen kahden viitekauden aikana. Voidakseen harjoittaa tuontia 1 päivän heinäkuuta 2013 ja 30 päivän kesäkuuta 2014 välisellä ajanjaksolla Kroatiasta tulevien tuontioikeuksien hakijoiden olisi ensimmäisen ehdon osalta osoitettava, että ne on hyväksytty ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (5) 12 artiklan mukaisiksi jalostuslaitoksiksi unioniin suuntautuvaa vientiä varten. Naudanlihaa sisältävien tuotteiden jalostuksen Kroatiassa Kroatian lainsäädännön mukaisesti vuosina 2011 ja 2012 olisi täytettävä aiemman toiminnan todistamisvelvollisuus asetuksen (EY) N:o 412/2008 mukaisia tuontioikeuksia haettaessa.

               (4)

               CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan tuontitariffikiintiön avaamisesta ja hallinnoinnista 19 päivänä toukokuuta 2008 annetulla komission asetuksella (EY) N:o 431/2008 (6) avataan 1 päivän heinäkuuta ja seuraavan vuoden 30 päivän kesäkuuta väliseksi ajaksi jäädytetylle naudanlihalle 53 000 tonnin vuotuinen tuontitariffikiintiö. Olisi täsmennettävä, etteivät todisteet, joita Kroatiasta tulevien toimijoiden on esitettävä tuontioikeuksien hakemiseksi 1 päivän heinäkuuta 2013 ja 30 päivän kesäkuuta 2014 välisellä kiintiökaudella, saa liittyä tuontiin jäsenvaltioista.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetusta (EY) N:o 2535/2001 koskevat siirtymätoimenpiteet
   1.   Poiketen siitä, mitä asetuksen (EY) N:o 2535/2001 8 artiklassa säädetään, mainitun asetuksen 2 osaston I luvussa ja 2 osaston III luvun 2 jaksossa tarkoitetuissa kiintiöissä 1 päivän tammikuuta ja 30 päivän kesäkuuta 2014 välillä tapahtuvaa tuontia varten myönnetään hyväksyntä hakijoille, jotka esittävät 1 päivään lokakuuta 2013 mennessä hakemuksen toimivaltaisille viranomaisille Kroatiassa, jonne hakijat ovat sijoittautuneet ja joissa ne on merkitty arvonlisäverorekisteriin, sekä todisteet siitä, että ne ovat tuoneet Kroatiaan tai vieneet Kroatiasta sekä vuonna 2011 että vuonna 2012 yhdistetyn nimikkeistön 04 ryhmän maitotuotteita vähintään 25 tonnia.
   2.   Edellä 1 kohdan soveltamiseksi sisäisiä ja ulkoisia jalostustoimia ei katsota tuonniksi ja vienniksi.
   3.   Poiketen siitä, mitä asetuksen (EY) N:o 2535/2001 9 artiklassa säädetään, toimivaltainen viranomainen ilmoittaa hakijoille ennen 1 päivää marraskuuta 2013 hyväksyntämenettelyn tuloksen ja tarvittaessa hyväksyntänumeron. Hyväksynnän on oltava voimassa 30 päivään kesäkuuta 2014 asti.
   4.   Poiketen siitä, mitä asetuksen (EY) N:o 2535/2001 10 artiklan 1 kohdassa säädetään, Kroatian toimivaltainen viranomainen lähettää ennen 15 päivää marraskuuta 2013, hyväksyttyjä toimijoita koskevan luettelon kyseisen artiklan 3 kohdan mukaisesti komissiolle, joka toimittaa sen muiden jäsenvaltioiden toimivaltaisille viranomaisille.
   Ainoastaan luettelossa mainitut tuojat saavat 20 päivän marraskuuta ja 30 päivän marraskuuta 2013 välisenä aikana esittää asetuksen (EY) N:o 2535/2001 11–14 artiklan mukaisesti todistushakemuksia 1 päivän tammikuuta ja 30 päivän kesäkuuta 2014 välisenä ajanjaksona tapahtuvaa tuontia varten.
   2 artikla
   Asetusta (EY) N:o 412/2008 koskevat siirtymätoimenpiteet
   Poiketen siitä, mitä asetuksen (EY) N:o 412/2008 5 artiklassa säädetään, siltä osin kuin on kyse 1 päivän heinäkuuta 2013 ja 30 päivän kesäkuuta 2014 välistä ajanjaksoa koskevasta tariffikiintiöstä, Kroatiasta tulevien tuontioikeuksien hakijoiden on osoitettava, että ne on hyväksytty asetuksen (EY) N:o 854/2004 12 artiklan mukaisiksi vientiä unioniin harjoittaviksi jalostuslaitoksiksi, ja niiden on osoitettava Kroatian toimivaltaisille viranomaisille toimineensa Kroatian lainsäädännön mukaisesti naudanlihaa sisältävien jalosteiden tuotannossa asetuksen (EY) N:o 1301/2006 5 artiklassa tarkoitetun kahden viitekauden aikana.
   3 artikla
   Asetusta (EY) N:o 431/2008 koskevat siirtymätoimenpiteet
   Poiketen siitä, mitä asetuksen (EY) N:o 431/2008 4 artiklan 1 kohdassa säädetään, kiintiökaudella, joka alkaa 1 päivänä heinäkuuta 2013, Kroatiasta tulevien tuontioikeuksien hakijoiden on osoitettava Kroatian toimivaltaisille viranomaisille, että ne ovat tuoneet tai niiden puolesta on tuotu CN-koodien 0201, 0202, 0206 10 95 tai 0206 29 91 naudanlihaa asiaankuuluvien Kroatian tullisäännösten mukaisesti 1 päivän toukokuuta 2012 ja 30 päivän huhtikuuta 2013 välisenä aikana, lukuun ottamatta tuontia jäsenvaltioista. Tätä tuontimäärää pidetään viitemääränä.
   4 artikla
   Voimaantulo
   Tämä asetus tulee voimaan Kroatian liittymissopimuksen voimaantulopäivänä sillä edellytyksellä, että kyseinen sopimus tulee voimaan.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä toukokuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 341, 22.12.2001, s. 29.

      (2)  EUVL L 125, 9.5.2008, s. 7.

      (3)  EUVL L 139, 30.4.2004, s. 55.

      (4)  EUVL L 238, 1.9.2006, s. 13.

      (5)  EUVL L 139, 30.4.2004, s. 206.

      (6)  EUVL L 130, 20.5.2008, s. 3.


title: Neuvoston täytäntöönpanoasetus (EU) N:o 1252/2009, annettu 18 päivänä joulukuuta 2009 , lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa annettuun asetukseen (EY) N:o 1338/2006 liittyvän uutta viejää koskevan tarkastelun päättämisestä, yhden kyseisen maan viejän tuotteiden tuontiin sovellettavan polkumyyntitullin kantamisesta taannehtivasti ja sen ottamisesta käyttöön sekä tällaisen tuonnin kirjaamisvelvoitteen päättämisestä

text:
               19.12.2009

               FI

               Euroopan unionin virallinen lehti

               L 338/12

      NEUVOSTON TÄYTÄNTÖÖNPANOASETUS (EU) N:o 1252/2009,
   annettu 18 päivänä joulukuuta 2009,
   lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa annettuun asetukseen (EY) N:o 1338/2006 liittyvän uutta viejää koskevan tarkastelun päättämisestä, yhden kyseisen maan viejän tuotteiden tuontiin sovellettavan polkumyyntitullin kantamisesta taannehtivasti ja sen ottamisesta käyttöön sekä tällaisen tuonnin kirjaamisvelvoitteen päättämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 11 artiklan 4 kohdan,
   ottaa huomioon Euroopan komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   1.   VOIMASSA OLEVAT TOIMENPITEET

               (1)

               Asiassa tehdyn tutkimuksen jälkeen, jäljempänä ’alkuperäinen tutkimus’, neuvosto otti asetuksella (EY) N:o 1338/2006 (2) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien säämiskänahkojen tuonnissa. Voimassa olevat toimenpiteet muodostuvat 58,9 prosentin suuruisesta koko maahan sovellettavasta lopullisesta arvotullista.

         2.   TUTKIMUS

   a)   Tarkastelupyyntö

               (2)

               Lopullisten polkumyynnin vastaisten toimenpiteiden käyttöönoton jälkeen komissio vastaanotti pyynnön perusasetuksen 11 artiklan 4 kohdan mukaisesta uutta viejää koskevasta tarkastelusta. Pyyntö perustui väitteeseen, jonka mukaan vientiä harjoittava tuottaja Henan Prosper Skins and Leather Enterprise Co. Ltd., jäljempänä ’pyynnön esittäjä’,

                           i)

                           ei vienyt säämiskänahkoja ennen alkuperäisen tutkimuksen tutkimusajanjaksoa eikä sen aikana;

                           ii)

                           ei ollut etuyhteydessä yhteenkään vientiä harjoittavaan tuottajaan, johon sovelletaan asetuksella (EY) 1338/2006 käyttöön otettuja toimenpiteitä;

                           iii)

                           oli aloittanut säämiskänahkojen viennin unioniin alkuperäisen tutkimuksen tutkimusajanjakson päätyttyä;

                           iv)

                           toimii perusasetuksen 2 artiklan 7 kohdan c alakohdassa määritellyissä markkinatalousolosuhteissa tai vaatii yksilöllistä kohtelua perusasetuksen 9 artiklan 5 kohdan mukaisesti.

         b)   Uutta viejää koskevan tarkastelun vireillepano

               (3)

               Komissio tutki pyynnön esittäjän toimittaman alustavan näytön ja katsoi sen riittävän perusteeksi perusasetuksen 11 artiklan 4 kohdan mukaisen tarkastelun vireillepanolle. Kuultuaan neuvoa-antavaa komiteaa ja annettuaan kyseiselle unionin tuotannonalalle tilaisuuden esittää huomautuksia komissio pani asetuksella (EY) N:o 573/2009 (3) vireille asetukseen (EY) N:o 1338/2006 liittyvän, pyynnön esittäjää koskevan tarkastelun.

               (4)

               Asetuksella (EY) N:o 1338/2006 käyttöön otettu, pyynnön esittäjän tuottamien säämiskänahkojen tuonnissa sovellettava polkumyyntitulli kumottiin asetuksen (EY) N:o 573/2009 2 artiklalla. Samalla tulliviranomaiset velvoitettiin perusasetuksen 14 artiklan 5 kohdan nojalla toteuttamaan tarvittavat toimenpiteet pyynnön esittäjän tuottamien säämiskänahkojen tuonnin kirjaamiseksi.

         c)   Tarkasteltavana oleva tuote

               (5)

               Tässä tarkastelussa tarkasteltavana oleva tuote on alkuperäisessä tutkimuksessa määritelty säämiskänahka eli Kiinasta peräisin oleva säämiskänahka tai yhdistelmäparkittu säämiskänahka, myös määrämuotoon leikattu, crust-käsitelty säämiskänahka ja yhdistelmäparkittu säämiskänahka, jäljempänä ’säämiskänahka’, joka tällä hetkellä luokitellaan CN-koodeihin 4114 10 10 ja 4114 10 90.

         d)   Asianomaiset osapuolet

               (6)

               Komissio ilmoitti tarkastelun vireillepanosta virallisesti unionin tuotannonalalle, pyynnön esittäjälle ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi.

         e)   Tarkastelua koskeva tutkimusajanjakso

               (7)

               Polkumyyntitutkimus käsitti 1 päivän heinäkuuta 2008 ja 30 päivän kesäkuuta 2009 välisen ajanjakson, jäljempänä ’tarkastelua koskeva tutkimusajanjakso’.

         3.   YHTEISTYÖSTÄ LUOPUMINEN JA UUDEN VIEJÄN TARKASTELUA KOSKEVAN PYYNNÖN PERUUTTAMINEN

               (8)

               Komissio lähetti pyynnön esittäjälle kyselylomakkeen, jonka se palautti asianmukaisesti täytettynä asetetussa määräajassa. Kun pyynnön esittäjän vastausta tarkastettiin tämän tiloissa, pyynnön esittäjä esitti perusasetuksen 18 artiklan 1 kohdassa tarkoitettuja vääriä ja harhaanjohtavia tietoja. Lisäksi pyynnön esittäjä päätti luopua yhteistyöstä kokonaan, ja tarkastus oli lopetettava ennen sen valmistumista. Pyynnön esittäjä peruutti 21 September 2009 pyyntönsä uutta viejää koskevasta tarkastelusta.

               (9)

               Pyynnön esittäjälle ilmoitettiin, ettei sen toimittamia tietoja voitu pitää luotettavina vaan ne hylättäisiin. Pyynnön esittäjää pyydettiin myös toimittamaan lisäselvityksiä määräajassa perusasetuksen 18 artiklan 4 kohdan mukaisesti. Pyynnön esittäjä ei toimittanut lisäselvityksiä.

               (10)

               Edellä kuvatussa tilanteessa pidettiin pyynnön peruuttamisesta huolimatta aiheellisena jatkaa tutkimusta omasta aloitteesta ja käyttää pyynnön esittäjää koskevien selvitysten perustana käytettävissä olevia tietoja perusasetuksen 18 artiklan mukaisesti.

               (11)

               Muiden tietojen puuttuessa vahvistetaan pyynnön esittäjään sovellettava tulli koko maahan sovellettavan tullin tasolle.

         4.   TUTKIMUKSEN PÄÄTTÄMINEN JA POLKUMYYNTITULLIN TAANNEHTIVA KANTAMINEN

               (12)

               Edellä esitettyjen havaintojen perusteella pääteltiin, että Kiinan kansantasavallasta peräisin olevan, Henan Prosper Skins & Leather Enterprise Co., Ltd -yrityksen (Taric-lisäkoodi A957) tuottaman ja unioniin vientiä varten myymän ja CN-koodeihin 4114 10 10 ja 4114 10 90 luokiteltavan, myös määrämuotoiseksi leikatun säämiskänahan ja yhdistelmäparkitun säämiskänahan, crust-käsitelty säämiskänahka ja yhdistelmäparkittu säämiskänahka mukaan luettuna, tuonnissa unioniin olisi sovellettava polkumyyntitullia, jonka taso vastaa asetuksella (EY) N:o 1338/2006 vahvistettua kaikkiin Kiinan kansantasavallan yrityksiin sovellettavaa polkumyyntitullia, ja että kyseisen tasoinen polkumyyntitulli olisi otettava uudelleen käyttöön ja kannettava taannehtivasti tarkasteltavana olevan tuotteen tuonnissa, joka on määrätty kirjattavaksi asetuksen (EY) N:o 573/2009 3 artiklan nojalla.

         5.   TOIMENPITEISTÄ ILMOITTAMINEN JA NIIDEN VOIMASSAOLOAIKA

               (13)

               Pyynnön esittäjälle, unionin tuotannonalalle ja viejämaan edustajille ilmoitettiin niistä olennaisista seikoista ja huomioista, joiden perusteella päädyttiin edellä mainittuihin päätelmiin, ja niille annettiin tilaisuus esittää huomautuksia. Huomautuksia, jotka antaisivat aihetta muuttaa edellä mainittuja päätelmiä, ei esitetty.

               (14)

               Tämä tarkastelu ei muuta sitä päivämäärää, jona asetuksella (EY) N:o 1338/2006 käyttöön otettujen toimenpiteiden voimassaolon on perusasetuksen 11 artiklan 2 kohdan mukaisesti määrä päättyä,

         ON HYVÄKSYNYT TÄMÄN ASETUKSEN:
   1 artikla
   1.   Päätetään asetuksella (EY) N:o 573/2009 vireille pantu uutta viejää koskeva tarkastelu ja otetaan asetuksen (EY) N:o 573/2009 1 artiklassa yksilöidyssä tuonnissa käyttöön polkumyyntitulli, joka vastaa tasoltaan asetuksen (EY) N:o 1338/2006 1 artiklan 2 kohdan mukaisesti kaikkiin Kiinan kansantasavallan yrityksiin sovellettavaa polkumyyntitullia.
   2.   Kannetaan polkumyyntitulli, joka vastaa tasoltaan asetuksen (EY) N:o 1338/2006 1 artiklan 2 kohdan mukaisesti kaikkiin Kiinan kansantasavallan yrityksiin sovellettavaa polkumyyntitullia, 3 päivästä heinäkuuta 2009 lukien säämiskänahkojen tuonnissa, joka on kirjattu asetuksen (EY) N:o 573/2009 3 artiklan nojalla.
   3.   Tulliviranomaiset velvoitetaan lopettamaan asetuksen (EY) N:o 573/2009 3 artiklan nojalla tapahtuva kirjaaminen.
   4.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2009.

            Neuvoston puolesta

            Puheenjohtaja

         Å. TORSTENSSON

      (1)  EYVL L 56, 6.3.1996, s. 1.

      (2)  EUVL L 251, 14.9.2006, s. 1.

      (3)  Komission asetus (EY) N:o 573/2009, annettu 29 päivänä kesäkuuta 2009, lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa annettuun neuvoston asetukseen (EY) N:o 1338/2006 liittyvän uutta viejää koskevan tarkastelun vireillepanosta, yhden kyseisen maan vientiä harjoittavan tuottajan tuontiin sovellettavan tullin kumoamisesta ja tällaisen tuonnin kirjaamisvelvoitteesta (EUVL L 172, 2.7.2009, s. 3).


title: Komission täytäntöönpanoasetus (EU) 2016/665, annettu 26 päivänä huhtikuuta 2016, tiettyjen tavaroiden luokittelusta yhdistettyyn nimikkeistöön

text:
                  29.4.2016

                  FI

                  Euroopan unionin virallinen lehti

                  L 115/22

            KOMISSION TÄYTÄNTÖÖNPANOASETUS (EU) 2016/665,
      annettu 26 päivänä huhtikuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
      sekä katsoo seuraavaa:

                  (1)

                  Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 26 päivänä huhtikuuta 2016.

               Komission puolesta,

               puheenjohtajan nimissä

            Stephen QUEST

               Verotuksen ja tulliliiton pääosaston pääjohtaja

         (1)  EYVL L 256, 7.9.1987, s. 1.

         (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Kädessä pidettävä sähkölaite (ns. liimapistooli), joka on suunniteltu levittämään kuumaa sulatettua liimaa puuhun ja muihin aineisiin. Laitteen runko on valmistettu muovista, ja siinä on epäjalosta metallista valmistettu vaihdettava suutin. Suutinta voidaan säätää liiman virtauksen säätelemiseksi.
                     Kun laitteeseen on kytketty virta, termostaatin ohjaama syöttöputki kuumenee, mikä puolestaan kuumentaa vaihdettavan liimapuikon (enimmäislämpötila 207 °C). Liima pehmenee, ja se voidaan levittää liimattavaan aineeseen.
                     Laite on suunniteltu pääasiassa ammattilaisten käyttöön esim. pakkaus- ja huonekaluteollisuudessa tai näyttelyosastojen pystytyksessä.
                     ks. kuva (*)

                     8419 89 98

                     Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8419 , 8419 89  ja 8419 89 98  nimiketekstien mukaisesti.
                     Luokittelu nimikkeeseen 8205  muualle kuulumattomaksi epäjalosta metallista valmistetuksi käsityökaluksi ei tule kyseeseen, koska laitteen toiminto kuuluu 84 ryhmään.
                     Luokittelu nimikkeeseen 8424  mekaaniseksi nesteen tai jauheen ruiskutus-, hajotus- tai sumutuslaitteeksi tai ruiskupistooliksi ei myöskään tule kyseeseen, koska liimaa ei ruiskuteta, hajoteta eikä sumuteta.
                     Luokittelu nimikkeeseen 8516  kotitalouksissa käytettäväksi sähkölämpölaitteeksi ei sekään tule kyseeseen, koska laite on suunniteltu ammattilaisten käyttöön eikä se ole laite, jollaista normaalisti käytetään kotitalouksissa (ks. myös harmonoidun järjestelmän selitykset, nimike 8516 , E kohta).
                     Luokittelu nimikkeeseen 8465  puun työstöön tarkoitetuksi koneeksi ei tule kyseeseen, koska laitteella ei työstetä puuta. Se on myös kädessä pidettävä eikä sitä asenneta mihinkään (ks. myös harmonoidun järjestelmän selitykset, nimike 8465 ).
                     Laite on tarkoitettu aineiden käsittelyä varten lämpötilan muutoksen käsittävällä kuumennusmenettelyllä (nimikkeeseen 8419  kuuluva toiminto), jota pidetään sen pääasiallisena toimintona, sekä liimavirtauksen säätelemiseen ja liiman levittämiseen (muualle kuulumaton yksittäinen toiminto).
                     Sen vuoksi laite on luokiteltava CN-koodiin 8419 89 98  sähköllä kuumennettavaksi muuksi koneeksi, joka on tarkoitettu aineiden käsittelyä varten.

            (*)  Kuva on ainoastaan ohjeellinen.


title: Komission täytäntöönpanoasetus (EU) N:o 786/2012, annettu 30 päivänä elokuuta 2012 , neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta annetun asetuksen (EY) N:o 951/2006 muuttamisesta ja oikaisemisesta

text:
               1.9.2012

               FI

               Euroopan unionin virallinen lehti

               L 235/1

         KOMISSION TÄYTÄNTÖÖNPANOASETUS (EU) N:o 786/2012,
   annettu 30 päivänä elokuuta 2012,
   neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta annetun asetuksen (EY) N:o 951/2006 muuttamisesta ja oikaisemisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 134 artiklan, 161 artiklan 3 kohdan, 170 artiklan ja 192 artiklan 2 kohdan yhdessä sen 4 artiklan kanssa,
   sekä katsoo seuraavaa:

               (1)

               Yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (2) vahvistetaan jäsenvaltioiden toimivaltaisten viranomaisten komissiolle toimittamien tietojen ja asiakirjojen ilmoittamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi kyseisessä asetuksessa vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta.

               (2)

               Asetuksen (EY) N:o 792/2009 mukaan velvollisuudesta käyttää tietojärjestelmiä mainitun asetuksen mukaisesti on säädettävä erityisestä ilmoitusvelvollisuudesta annettavissa asetuksissa.

               (3)

               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa. Useat ilmoitusvelvollisuudet, erityisesti ne, joista säädetään komission asetuksessa (EY) N:o 951/2006 (3), katsotaan voitavan täyttää kyseisen järjestelmän avulla asetuksen (EY) N:o 792/2009 mukaisesti.

               (4)

               Tehokkaan hallinnon vuoksi ja kokemukset huomioon ottaen joitain ilmoituksia olisi yksinkertaistettava ja täsmennettävä asetuksessa (EY) N:o 951/2006 tai poistettava.

               (5)

               Selkeyden vuoksi on aiheellista säätää nimenomaisesti, että asetuksessa (EY) N:o 951/2006 säädettyihin todistuksiin sovelletaan maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 23 päivänä huhtikuuta 2008 annettua komission asetusta (EY) N:o 376/2008 (4), jollei ensin mainitussa asetuksessa toisin säädetä.

               (6)

               Asetuksen (EY) N:o 376/2008 liitteessä II olevan II osan C jaksossa ei luetella isoglukoosituotteita, minkä vuoksi vientitodistuksia ei vaadita unionin markkinoilla vapaassa liikkeessä olevan sellaisen tuetta vietävän isoglukoosin vientiin, jota ei pidetä kiintiön ulkopuolisena. Tämän olisi käytävä ilmi asetuksen (EY) N:o 951/2006 7 artiklasta, josta olisi poistettava kaikki viittaukset isoglukoosiin.

               (7)

               Asetuksen (EY) N:o 1234/2007 61 artiklan ensimmäisen kohdan d alakohdan mukaisesti mainitun asetuksen 56 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan komission vahvistaman määrällisen rajoituksen puitteissa. Määrällistä rajoitusta vahvistaessaan komission on noudatettava perussopimuksen 218 artiklan mukaisesti tehtyjen sopimusten sitoumuksia.

               (8)

               Silloin kun unionissa tuotetaan paljon kiintiön ulkopuolista sokeria ja erityisesti silloin kun maailmanmarkkinahinnat ovat korkeat, sokerinvalmistajien jättämät vientitodistushakemukset voivat merkittävästi ylittää käytettävissä olevat määrät. Toimijoiden välinen voimakas kilpailu vientitodistuksista voi johtaa tilanteeseen, jossa eräät toimijat hakevat todistuksia yli kiintiön ulkopuolista sokeria koskevan, asianomaisen markkinointivuoden tosiasiallisen tuotantonsa. Tällainen keinottelu saattaa merkitä unionin kiintiön ulkopuolisen sokerin vientimahdollisuuksien vähenemistä ja lisätä kiintiön ulkopuoliseen sokeriin kohdistuvaa painetta unionin markkinoilla, jolloin myös ylijäämäsokerin kasautumisriski kasvaa.

               (9)

               Asetuksen (EY) N:o 376/2008 8 artiklan mukaisesti todistuksenhaltija voi siirtää todistuksesta johtuvat oikeudet kerran todistuksen voimassaoloaikana. Sokerinvalmistajien keinotteluun liittyvien riskien vähentämiseksi on aiheellista kieltää vientitodistusten siirto kiintiön ulkopuolisen sokerin yhteydessä.

               (10)

               Siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja asetuksen N:o 163/67/ETY kumoamisesta 28 päivänä kesäkuuta 1995 annetun komission asetuksen (EY) N:o 1484/95 (5) 3 artiklan 4 kohdassa ja maito- ja maitotuotealan tuotteiden tuonnin lisätullijärjestelmän soveltamista koskevista yksityiskohtaisista säännöistä 8 päivänä toukokuuta 2007 annetun komission asetuksen (EY) N:o 504/2007 (6) 4 artiklan 4 kohdassa asetetaan määräaika, jonka kuluessa asianomaisten tuojien on todistettava, että kyseinen lähetys on myyty ilmoitetun cif-tuontihinnan todenmukaisuuden vahvistavin edellytyksin. Eri alojen lisätuontitulleihin sovellettavien täytäntöönpanosääntöjen yhdenmukaistamisen vuoksi on aiheellista mukauttaa asetuksen (EY) N:o 951/2006 38 artiklan 4 kohta asetuksen (EY) N:o 1484/95 3 artiklan 4 kohtaan ja asetuksen (EY) N:o 504/2007 4 artiklan 4 kohtaan.

               (11)

               Asetuksen (EY) N:o 951/2006 34 artiklan 3 kohdassa säädetään, että jäsenvaltioiden on toimitettava komissiolle melassin maailmanmarkkinoita koskevat tiedot kuukausittain. Kokemus on osoittanut, että tällaisia tietoja on melassimarkkinoiden erityispiirteiden vuoksi vaikea saada, eikä useimmilla jäsenvaltioilla ole merkityksellisiä tietoja toimitettavana. Sen vuoksi kyseinen ilmoitusvelvoite on aiheellista poistaa.

               (12)

               Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (7), sellaisena kuin se on muutettuna komission täytäntöönpanoasetuksella (EU) N:o 1006/2011 (8), liitteessä I oleva luku 17 sisältää eri raakasokerituotteita koskevat uudet CN-koodit, jotka poikkeavat asetuksessa (EY) N:o 951/2006 tarkoitetuista. Oikeudellisen selkeyden vuoksi kyseisten uusien koodien olisi käytävä ilmi asetuksen (EY) N:o 951/2006 42 artiklasta.

               (13)

               Kyseisten muutosten yhteydessä on aiheellista oikaista erääseen sisäiseen viitteeseen liittyvä ilmeinen virhe.

               (14)

               Sen vuoksi asetusta (EY) N:o 951/2006 olisi muutettava, ja se olisi oikaistava.

               (15)

               Avoimuuteen ja tasapuoliseen kohteluun liittyvistä syistä tätä asetusta olisi sovellettava markkinointivuoden 2012–2013 alusta. Koska asetuksen (EY) N:o 951/2006 12 a artiklan 3 kohdan oikaisulla olisi kuitenkin oltava taannehtiva vaikutus, jolla niiden, joita asia koskee, perusteltua luottamusta kunnioitetaan asianmukaisesti, kyseistä oikaisua olisi sovellettava muutossäädöksen, jolla virheellinen viite sisällytettiin asetukseen (EY) N:o 951/2006, eli komission asetuksen (EY) N:o 910/2008 (9) voimaantulopäivästä.

               (16)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 951/2006 muutokset
   Muutetaan asetus (EY) N:o 951/2006 seuraavasti:

               1)

               Korvataan 1 artikla seuraavasti:
               ”1 artikla
               Soveltamisala
               1.   Tässä asetuksessa vahvistetaan asetuksen (EY) N:o 1234/2007 (10) III osan mukaisesti sokerialan tuonti- ja vientitodistusjärjestelmän soveltamista, vientitukien myöntämistä ja tuonnin hallinnointia, erityisesti lisätuontitullien soveltamista, koskevat erityiset yksityiskohtaiset säännöt.
               2.   Komission asetuksen (EY) N:o 376/2008 (11) säännöksiä sovelletaan, jollei tässä asetuksessa muuta säädetä.

               2)

               Korvataan 7 ja 7 a artikla seuraavasti:
               ”7 artikla
               Sokerin vientitodistukset, joissa vientitukea ei ole vahvistettu
               Kun unionin markkinoilla vapaassa liikkeessä oleva sokeri, jota ei pidetä kiintiön ulkopuolisena, on tarkoitus viedä ilman tukea, todistushakemuksen ja todistuksen kohdassa 20 on oltava jokin liitteessä olevassa C osassa esitetyistä maininnoista.
               7 a artikla
               Kiintiön ulkopuolisen viennin todistukset
               1.   Poiketen siitä, mitä 5 artiklassa säädetään, kiintiön ulkopuolisen isoglukoosin vienti asetuksen (EY) N:o 1234/2007 61 artiklan ensimmäisen kohdan d alakohdassa tarkoitetun määrällisen rajoituksen puitteissa edellyttää vientitodistuksen esittämistä.
               2.   Poiketen siitä, mitä asetuksen (EY) N:o 376/2008 8 artiklassa säädetään, kiintiön ulkopuoliselle sokerille myönnetyistä vientitodistuksista johtuvia oikeuksia ei voida siirtää.”

               3)

               Korvataan 7 c artiklan 1 kohdan ensimmäinen alakohta seuraavasti:
               ”1.   Jäsenvaltioiden on ilmoitettava komissiolle viimeistään kunkin viikon maanantaina sokerin ja/tai isoglukoosin määrät, joista on jätetty vientitodistushakemuksia edeltävän viikon aikana.”

               4)

               Korvataan 9 artiklan 4 kohta seuraavasti:
               ”4.   Hakijat voivat peruuttaa todistushakemuksensa sitä viikkoa seuraavan viikon loppuun mennessä, jona 1 kohdan a alakohdassa tarkoitettu hyväksymisprosentti on julkaistu Euroopan unionin virallisessa lehdessä, jos kyseinen prosenttimäärä on alle 80 prosenttia. Jäsenvaltioiden on tällöin vapautettava vakuus.”

               5)

               Korvataan V luvun otsikko seuraavasti:
               ”VIENTITODISTUKSIA KOSKEVAT LISÄSÄÄNNÖT”.

               6)

               Korvataan 11 artikla seuraavasti:
               ”11 artikla
               Vientitodistusten hakeminen ja myöntäminen
               1.   CN-koodin 1701 sokerin yli 10 tonnin määrää koskevat vientitodistukset myönnetään

                           a)

                           viidentenä hakemuksen jättöpäivää seuraavana työpäivänä;

                           b)

                           vientitodistusten, joissa tuki on vahvistettu ennakolta, osalta viidentenä hakemuksen jättöpäivää seuraavana työpäivänä, jollei komissio ole tällä välin toteuttanut 9 artiklan 1 kohdassa tarkoitettuja erityistoimenpiteitä.

                     Ensimmäistä alakohtaa ei sovelleta

                           a)

                           kandisokeriin;

                           b)

                           lisättyä maku- tai väriainetta sisältävään sokeriin.

                     2.   Kun todistushakemus koskee enintään 10 tonnin määrää tuotteita, joihin 1 kohdan ensimmäistä alakohtaa sovelletaan, asianomainen osapuoli voi jättää samana päivänä ainoastaan yhden hakemuksen samalle toimivaltaiselle viranomaiselle.”

               7)

               Korvataan 17, 18 ja 19 artikla seuraavasti:
               ”17 artikla
               Ilmoitus myönnetyistä vientitodistuksista
               1.   Jäsenvaltioiden on ilmoitettava komissiolle viimeistään kunkin kuukauden 15 päivänä edeltävän kuukauden osalta määrät, joille on myönnetty todistukset 7 artiklan mukaisesti.
               2.   Aikoina, joina sokerialalla myönnetään vientitukia, jäsenvaltioiden on ilmoitettava komissiolle viimeistään kunkin kuukauden 15 päivänä edeltävän kuukauden osalta

                           a)

                           määrät, joille on myönnetty vientitodistus, sekä niitä koskevat asetuksen (EY) N:o 1234/2007 164 artiklan 2 kohdan a alakohdan mukaisesti vahvistetut vientituen määrät jaoteltuina seuraavasti:

                                       —

                                       CN-koodien 1701 91 00, 1701 99 10 ja 1701 99 90 sokerituotteet,

                                       —

                                       CN-koodien 1701 12 90, ja 1701 13 90 ja 1701 14 90 raakasokeri tel quel -painona,

                                       —

                                       CN-koodien 1702 90 71, 1702 90 95 ja 2106 90 59 sakkaroosisiirapit valkoisena sokerina ilmaistuina,

                                       —

                                       CN-koodien 1702 40 10, 1702 60 10, 1702 90 30 ja 2106 90 30 isoglukoosi kuiva-aineena ilmaistuna;

                           b)

                           CN-koodin 1701 99 10 valkoisen sokerin määrät, joille on myönnetty vientitodistus, sekä niitä koskevat asetuksen (EY) N:o 1234/2007 164 artiklan 2 kohdan b alakohdan mukaisesti vahvistetut vientituen määrät;

                           c)

                           valkoisen sokerin määrät sekä niitä koskevat asetuksen (EY) N:o 1234/2007 164 artiklan 2 kohdan a alakohdan mukaisesti vahvistetut vientituen määrät, valkoisena sokerina ilmaistut raakasokerin ja sakkaroosisiirapin määrät ja kuiva-aineena ilmaistut isoglukoosin määrät, joille on myönnetty vientitodistus niiden viemiseksi kyseisen asetuksen liitteessä I olevan X osan b kohdassa tarkoitettuina tuotteina.

                     18 artikla
               Ilmoitus viedyistä määristä
               1.   Jäsenvaltioiden on ilmoitettava komissiolle kunkin kalenterikuukauden osalta ja viimeistään asianomaista kalenterikuukautta seuraavan kolmannen kalenterikuukauden lopussa ne kiintiöihin kuuluvat valkoisena sokerina tai jalostettuina tuotteina viedyt sokerin määrät valkoisena sokerina ilmaistuina, joille on myönnetty vientitodistus kansainvälisten yleissopimusten mukaisen unionin ja kansallisen elintarvikeavun tai muiden täydentävien ohjelmien sekä muiden unionin ilmaisten elintarviketoimitusten toteuttamiseksi.
               2.   Aikoina, joina sokerialalla myönnetään vientitukia, jäsenvaltioiden on ilmoitettava komissiolle viimeistään kunkin kalenterikuukauden lopussa edeltävän kalenterikuukauden osalta 17 artiklan 2 kohdan b alakohdassa tarkoitetut valkoisen sokerin määrät, jotka on viety asetuksen (EY) N:o 376/2008 7 artiklan 4 ja 5 kohdan mukaisesti.
               3.   Aikoina, joina sokerialalla myönnetään vientitukia, jäsenvaltioiden on ilmoitettava komissiolle kunkin kalenterikuukauden osalta ja viimeistään asianomaista kalenterikuukautta seuraavan kolmannen kalenterikuukauden lopussa,

                           a)

                           kun kyseessä on asetuksen (EY) N:o 612/2009 4 artiklan 2 kohdassa tarkoitettu vienti, sellaisenaan viedyt sokerin ja sakkaroosisiirapin määrät valkoisena sokerina ilmaistuina ja isoglukoosin määrät kuiva-aineena ilmaistuina, sekä niitä koskevat vientituen määrät;

                           b)

                           valkoisen sokerin määrät sekä niitä koskevat asetuksen (EY) N:o 1234/2007 164 artiklan 2 kohdan a alakohdan mukaisesti vahvistetut vientituen määrät, valkoisena sokerina ilmaistut raakasokerin ja sakkaroosisiirapin määrät ja kuiva-aineena ilmaistut isoglukoosin määrät, jotka on viety kyseisen asetuksen liitteessä XX olevassa IV osassa ja komission asetuksen (EU) N:o 578/2010 (12) liitteessä II tarkoitettuina tuotteina.

                     Ensimmäisen alakohdan b alakohdassa tarkoitetut tiedot on ilmoitettava komissiolle erikseen kunkin kyseiseen jalostettuun tuotteeseen sovellettavan asetuksen mukaisesti.
               19 artikla
               Ilmoitus tuontitodistuksista
               Jäsenvaltioiden on ilmoitettava komissiolle sokerimäärät, jotka on tuotu kolmansista maista ja viety jalostettuina tuotteina asetuksen (ETY) N:o 2913/92 116 artiklassa tarkoitetussa sisäisessä jalostusmenettelyssä. Kyseisen ilmoituksen on koskettava kutakin markkinointivuotta. Se on toimitettava viimeistään asianomaista markkinointivuotta seuraavan toisen kalenterikuukauden lopussa.

               8)

               Korvataan 21 artikla seuraavasti:
               ”21 artikla
               Ilmoitustapa
               Tässä asetuksessa säädetyt jäsenvaltioiden ilmoitukset on toimitettava seuraavasti:

                           a)

                           31 päivään joulukuuta 2012 asti sähköisesti niiden menetelmien mukaisesti, jotka komissio on antanut jäsenvaltioiden käyttöön;

                           b)

                           1 päivästä tammikuuta 2013 alkaen komission asetuksen (EY) N:o 792/2009 (13) mukaisesti.

               9)

               Korvataan 23 artiklassa johdantolause seuraavasti:
               ”Vahvistettaessa maailmanmarkkinoiden suotuisimpia ostomahdollisuuksia otetaan huomioon komission käytettävissä olevat merkitykselliset tiedot, jotka esitetään komissiolle joko suoraan tai jäsenvaltioiden toimivaltaisten elinten välityksellä ja jotka koskevat seuraavia seikkoja:”.

               10)

               Korvataan 29 artiklassa johdantolause seuraavasti:
               ”Vahvistettaessa maailmanmarkkinoiden suotuisimpia ostomahdollisuuksia otetaan huomioon seuraavat merkitykselliset tiedot:”.

               11)

               Poistetaan 34 artiklan 3 kohta.

               12)

               Korvataan 38 artiklan 4 kohta seuraavasti:
               ”4.   Tuojalla on käytettävissään kyseisten tuotteiden myynnistä kahden kuukauden määräaika, tosin enintään yhdeksän kuukautta vapaaseen liikkeeseen luovuttamista koskevan ilmoituksen vastaanottoajankohdasta alkaen, jonka kuluessa on todistettava, että lähetys on myyty 2 kohdassa tarkoitettujen hintojen todenmukaisuuden vahvistavin edellytyksin. Kumman tahansa edellä mainitun määräajan noudattamatta jättämisestä on seurauksena asetetun vakuuden menettäminen. Toimivaltainen viranomainen voi kuitenkin pidentää yhdeksän kuukauden määräaikaa enintään kolmella kuukaudella asianmukaisesti perustellun tuojan pyynnön esittämisestä.
               Asetettu vakuus on vapautettava siltä osin, kuin todisteet myyntiä koskevien edellytysten noudattamisesta esitetään toimivaltaisia viranomaisia tyydyttävällä tavalla. Jollei kyseisiä todisteita esitetä, vakuus menetetään lisätullien maksuksi.”

               13)

               Korvataan 42 artikla seuraavasti:
               ”42 artikla
               Laskentamenetelmät
               1.   Jos asetuksen (EY) N:o 1234/2007 liitteessä IV olevan B.III jakson mukaisesti määritetyn tuodun raakasokerin tuotto eroaa vakiolaadulle määritetystä tuotosta, lasketaan 100:aa kilogrammaa kyseistä sokeria kohden kannettava tullitariffin tulli CN-koodien 1701 12 10, 1701 13 10 ja 1701 14 10 tuotteiden osalta ja lisätulli CN-koodien 1701 12 10, 1701 12 90, 1701 13 10, 1701 13 90, 1701 14 10 ja 1701 14 90 tuotteiden osalta kertomalla vastaava vakiolaatuiselle raakasokerille vahvistettu tulli korjauskertoimella. Korjauskerroin saadaan jakamalla tuodun raakasokerin tuottoprosentti kertoimella 92.
               2.   Asetuksen (EY) N:o 1234/2007 liitteessä I olevan III osan c kohdassa tarkoitettujen tuotteiden osalta sakkaroosipitoisuus, mukaan lukien muiden sokerien pitoisuudet sakkaroosina ilmaistuina, määritetään Lanen ja Eynonin menetelmällä (kuparin pelkistämismenetelmä) Clerget-Herzfeldin mukaisesti invertoidusta liuoksesta. Tällä tavoin määritetty kokonaissokeripitoisuus ilmaistaan sakkaroosina kertomalla se kertoimella 0,95.
               Alle 85 prosenttia sakkaroosia tai sakkaroosina ilmaistuja muita sokereita ja sakkaroosina ilmaistua inverttisokeria sisältävien tuotteiden sakkaroosipitoisuus, mukaan lukien muiden sokerien pitoisuudet sakkaroosina ilmaistuna, määritetään kuitenkin toteamalla niiden kuiva-ainepitoisuus. Kuiva-ainepitoisuus määritetään painosuhteessa 1:1 laimennetun liuoksen tiheyden perusteella ja jähmeiden tuotteiden osalta kuivattamalla. Kuiva-ainepitoisuus ilmaistaan sakkaroosina kertomalla se kertoimella 1.
               3.   Asetuksen (EY) N:o 1234/2007 liitteessä I olevan III osan d ja g kohdassa tarkoitettujen tuotteiden kuiva-ainepitoisuus määritetään tämän artiklan 2 kohdan toisen alakohdan mukaisesti.
               4.   Asetuksen (EY) N:o 1234/2007 liitteessä I olevan III osan e kohdassa tarkoitettujen tuotteiden kuiva-ainepitoisuus muunnetaan vastaavaksi määräksi sakkaroosia kertomalla tämän artiklan 2 kohdan toisen alakohdan mukaisesti määritetty kuiva-ainepitoisuus kertoimella 1,9.”

               14)

               Korvataan liitteessä oleva C osa tämän asetuksen liitteellä.

         2 artikla
   Asetuksen (EY) N:o 951/2006 oikaiseminen
   Korvataan 12 a artiklan 3 kohta seuraavasti:

      ”3.   Edellä 1 kohdassa tarkoitettu vakuus on vapautettava asetuksen (EY) N:o 376/2008 34 artiklan mukaisesti siltä määrältä, jonka osalta hakija on kyseisen asetuksen 30 artiklan b alakohdassa ja 31 artiklan b alakohdan i alakohdassa tarkoitetulla tavalla täyttänyt tämän asetuksen 7 d artiklan mukaisesti myönnetyistä todistuksista johtuvat vientivelvoitteet.”

   3 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2012. Kuitenkin 2 artiklaa sovelletaan 26 päivästä syyskuuta 2008.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä elokuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 228, 1.9.2009, s. 3.

      (3)  EUVL L 178, 1.7.2006, s. 24.

      (4)  EUVL L 114, 26.4.2008, s. 3.

      (5)  EYVL L 145, 29.6.1995, s. 47.

      (6)  EUVL L 119, 9.5.2007, s. 7.

      (7)  EYVL L 256, 7.9.1987, s. 1.

      (8)  EUVL L 282, 28.10.2011, s. 1.

      (9)  EUVL L 251, 19.9.2008, s. 13.

      (10)  EUVL L 299, 16.11.2007, s. 1.

      (11)  EUVL L 114, 26.4.2008, s. 3.”

      (12)  EUVL L 171, 6.7.2010, s. 1.”

      (13)  EUVL L 228, 1.9.2009, s. 3.”

      LIITE

                     ”C.

                     Asetuksen 7 artiklassa tarkoitetut maininnat

                                 —

                                 :

                                 bulgariaksi

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 espanjaksi

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 tšekiksi

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 tanskaksi

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 saksaksi

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 viroksi

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 kreikaksi

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 englanniksi

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 ranskaksi

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 italiaksi

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 latviaksi

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 liettuaksi

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 unkariksi

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 hollanniksi

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 puolaksi

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 portugaliksi

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 romaniaksi

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 slovakiksi

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 sloveeniksi

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 suomeksi

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 ruotsiksi

                                 :

                                 ’Socker som inte anses vara ’utomkvotsprodukter’ för export utan bidrag.’ ”


title: Komission täytäntöönpanoasetus (EU) N:o 1261/2011, annettu 2 päivänä joulukuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               3.12.2011

               FI

               Euroopan unionin virallinen lehti

               L 320/26

         KOMISSION TÄYTÄNTÖÖNPANOASETUS (EU) N:o 1261/2011,
   annettu 2 päivänä joulukuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 3 päivänä joulukuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 268/2014, annettu 14 päivänä maaliskuuta 2014 , vilja-alalla 16 päivästä maaliskuuta 2014 sovellettavien tuontitullien vahvistamisesta

text:
               15.3.2014

               FI

               Euroopan unionin virallinen lehti

               L 76/36

      KOMISSION TÄYTÄNTÖÖNPANOASETUS (EU) N:o 268/2014,
   annettu 14 päivänä maaliskuuta 2014,
   vilja-alalla 16 päivästä maaliskuuta 2014 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitullin laskemisessa käytetään kyseisen asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 16 päivästä maaliskuuta 2014 alkavalle ajanjaksolle, ja niitä olisi sovellettava kunnes uusi vahvistus tulee voimaan,

               (5)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 16 päivästä maaliskuuta 2014 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2014.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 16 päivästä maaliskuuta 2014 sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/tonni)

                  1001 19 00
                  1001 11 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  Heikkolaatuinen

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00
                  1002 90 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 10 90
                  1007 90 00

                  DURRA, muu kuin kylvämiseen tarkoitettu hybridi

                  0,00

         (1)  Tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, kun purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla, jos tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      28.2.2014-13.3.2014

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Pörssi

                              Minnéapolis

                              Chicago

                              —

                              —

                              —

                              Noteeraus

                              198,77

                              137,09

                              —

                              —

                              —

                              FOB-hinta USA

                              —

                              —

                              266,84

                              256,84

                              236,84

                              Palkkio Meksikonlahdella

                              120,88

                              26,43

                              —

                              —

                              —

                              Palkkio Suurilla järvillä

                              —

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              14,63 EUR/t

                              Rahtikustannukset: Suuret järvet–Rotterdam:

                              — EUR/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).

         (2)  Alennus 10 euroa/t (asetuksen (EU) N:o 642/2010 5 artiklan 3 kohta).

         (3)  Alennus 30 euroa/t (asetuksen (EU) N:o 642/2010 5 artiklan 3 kohta).